STAR WARS: CHYBNÁ VÁRKA
Prechod
Podľa Cidiných súradníc je toto baňa, ktorú kúpila.
A čo s ňou máme urobiť?
Vyťažiť z nej ipsium. Spracované je nesmierne cenné.
Avšak v surovom stave je tento minerál veľmi výbušný
ako tepelný detonátor.
To znie nebezpečne.
Tak sa mi to páči.
Problém?
Búrka sa od nás vzďaľuje. Malo by to byť v poriadku.
Tech, vyťažíme to ipsium.
Mlátič, Omega, buďte na pozore.
Obaja?
Bez Echa nám jeden chýba.
Potrebujeme, aby nám Mlátič pomohol s ťažbou v bani.
Choďte vy traja. Ja budem dávať pozor.
Sama nie. Cid nás varovala pred pytliakmi v tejto oblasti.
Majte oči otvorené a hláste sa, keď niekoho uvidíte.
Moje snímky nezachytávajú zjavnú prítomnosť ipsia.
Zdá sa, že Cid oklamali, aby kúpila už vyťaženú baňu.
Ešte rob snímky. Vyťažíme, kde sa bude dať.
Počkajte. Mám nepatrný nález.
Tam.
Bude ťažké dosiahnuť to ipsium.
Budeme musieť vyhĺbiť väčší otvor, aby sme sa k nemu dostali.
Minerál je príliš nestabilný.
Aj to najmenšie trenie okolo neho môže spôsobiť ničivú reťazovú reakciu.
Čo teda navrhuješ?
Hej. Čo ti je?
Premýšľala som o Echovi.
Bez neho je to zvláštne.
Áno. Ale zvykneš si na to.
Omega, potrebujeme tvoju pomoc.
Už idem.
Čo teraz?
Vŕtaj do skameneného kremeňa, kým vnútri narazíš na aktívne ipsium.
Ale musíš byť presná.
Ak sa minerál počas extrakcie poškodí...
Reťazová reakcia, explózia. Viem.
Buď veľmi opatrná.
Viem.
Dobre. Znova.
Búrka mení smer.
Počasie na tejto planéte je veľmi nestabilné.
Máme to, po čo sme prišli. Vráťme sa na Ord Mantell.
Čo sa deje, Lovec?
To znie ako naša loď.
Stoj!
Mal si dávať pozor.
Nikto tu nebol!
Očividne to tak nebolo.
Musí byť spôsob, ako ju získať späť, však?
Povedz, Mlátič,
ako to, že si si nevšimol zraniteľnosť našej lode?
Keby si ju nezaparkoval mimo dohľadu, možno by som videl, ako sa niekto blíži.
Nebola iná vhodná pristávacia plocha, Mlátič.
Nemôžeme tu ostať. Kde je najbližšie mesto?
Počas nášho príletu som našiel kozmodróm asi 25 kilometrov odtiaľto.
Možno tam nájdeme odvoz.
Vieš, ako dlho by to trvalo?
Keďže bez našej lode nemáme prístup k diaľkovej komunikácii,
je to naša jediná možnosť.
Poďme.
Ako ďaleko ešte?
Odpoveď sa ti nebude páčiť.
Havoc-4, tu Havoc-5. Počujete ma?
Echo? Si tam?
Je priďaleko. Echo nezachytí náš signál.
Hlavne, keď si deaktivoval svoje komunikačné zariadenie.
Čože? Prečo?
Zrejme je na tajnej misii.
Čo je to?
Bežte!
Tam.
Mlátič!
Musíš ochrániť skrinku s ipsiom.
A čo tak ochrániť seba?
Ak vybuchne, všetci zomrieme.
Môj chrbát!
Nech ti nabudúce nespadne.
Nechceš to niesť ty?
Dobre.
To by vysvetľovalo to stádo.
Hej!
Musíme sa ukryť!
Asi 30 metrov pred nami je ďalšia baňa.
Vidím ju!
Skrinka!
Zabudni na ňu!
Kde je ipsium?
K zemi!
Teraz sme uväznení.
A prišli sme o všetko ipsium.
Takže aj to je moja vina?
V podstate áno.
Ak by nám vďaka tebe neukradli loď,
teraz by sme na nej boli aj s tým minerálom.
Nijak nepomáhate.
Začnime sa odtiaľto prekopávať.
Dobre.
Niečo nesedí.
Transpondér Maraudera nevysiela signál.
Zrejme ho deaktivoval ten zlodej, ktorý sa ho zmocnil.
Tak ako ho vystopujeme?
Loď teraz nie je dôležitá. Najskôr sa odtiaľto musíme dostať my.
Celkom správne.
Okrem toho, je nepravdepodobné, že Marauder znova získame.
Čo? To nehovor.
Musíme ho získať!
Môžeme si nájsť inú loď.
Je to len spôsob prepravy.
Marauder je náš domov.
Už sme prišli o Echa.
Nemôžeme prísť aj o loď.
Omega, neprišli sme o Echa.
Je na inej misii.
Ale nie je tu.
Nie je s nami.
Máme byť tím.
Tím existoval skôr, než bol Echo jeho súčasťou, a bude existovať aj potom.
Aký máš problém?
- Omega... - Chcem byť sama.
Len som povedal pravdu.
Už vie, aká je pravda.
Preto sa hnevá.
Týmto tempom nám uvoľnenie cesty potrvá celé dni.
Sťažovanie sa to nezrýchli.
Tejto operácii by sa hodil vhodne umiestnený výbuch.
Malé množstvo ipsia by úplne stačilo.
Mali sme malé množstvo, ale niekomu spadlo.
Dobre.
Keďže sme o minerál prišli kvôli mne,
pohľadám v bani možné miesta na ťažbu.
To nie je jediná chyba, ktorú musíš napraviť.
Hej, choď skontrolovať mladú.
Ale vravela, že chce byť sama.
Pozri, zjavne je pre ňu ťažké prijať Echov odchod.
Porozprávaj sa s ňou.
Tak dobre.
Omega?
Nemám čas.
To vidím.
Vieš o tom, že máš okolo seba dosť ipsia na to,
aby zničilo celú túto jaskyňu, ak sa s ním nebude nakladať správne?
Tak ma nerozptyľuj.
Toto by sa nám mohlo zísť na vytvorenie otvoru.
Niečo podobné napadlo aj mne.
Pomôžeš mi?
Táto žila je oveľa čistejšia ako tá, ktorú sme našli v Cidinej bani.
Asi by si mala vyťažiť toľko ipsia, koľko sa bude dať.
Veríš mi, že to dokážem?
Som si vedomý, že tú úlohu zvládneš.
Podaj mi z tašky prázdne fľaštičky.
Koľko ešte ostáva?
Toto je posledná.
- Tech! - Počkaj!
Omega!
Čo sa stalo, Lovec?
Tech, ozvi sa.
Omega, počuješ?
Niečo sa stalo.
Tech, Omega, počujete?
Potvrdzujem.
Išli sme nepredvídateľnou obchádzkou, ale žijeme.
Kde ste?
To je dobrá otázka. Vydrž.
Tech. Pozri.
Za touto stenou je chodba.
Na prístup k nej môžeme použiť ipsium.
Lovec, našli sme inú cestu von, ale budete musieť vyzdvihnúť našu výstroj.
Mám ju.
Dobre, Tech. Máme výstroj a ipsium.
Dobre. Teraz budete musieť zliezť úzkou štrbinou
a spustiť sa do akvaduktu pod ňou.
Narazíte na nás, keď vás prúd vyvrhne cez vodopád.
Ale nesmiete poškodiť fľaštičky s minerálom, inak je po vás.
To si robíš srandu.
Vydržte. Sme na ceste.
Neznášam túto planétu.
Dostaneme sa z tejto jaskyne von,
akonáhle prídu s minerálom.
Ale stále nemáme Marauder alebo spôsob, ako sa dostať z tejto planéty,
a nemôžeme zavolať Echa na pomoc.
Nepotrebujeme pomoc.
Nájdeme riešenie, ako vždy.
Všetko sa mení a vôbec ťa to netrápi.
Neviem, ako by ma mali trápiť zmeny.
Sú základnou súčasťou života.
Echo odišiel. Prečo ťa to netrápi?
Viem, že ti chýba, ale musíme sa prispôsobiť a ísť ďalej.
Tak to robia vojaci.
Sme viac ako to.
Sme rodina.
Nie tak?
No... áno.
Áno, samozrejme, že sme.
Tak prečo sa tak nesprávaš?
Echo si vybral inú cestu, rovnako aj Trefa.
Musím rešpektovať ich rozhodnutie.
Hoci je ťažké pochopiť to, musíme ísť ďalej.
Možno myšlienky spracúvam inak,
ale neznamená to, že cítim menej ako ty.
Vidíš? To nebolo zlé.
Prečo to odpaľuje on?
Ak úder nebude presný, spôsobí to ďalší prepad.
Tam je kozmodróm,
ale nezdá sa mi, že sa tam niečo deje.
Snáď tam bude nejaké žrádlo, lebo z jedla na prídel mi už je zle.
Poďme si to obzrieť.
Kde sú všetci?
Je opustený.
Už dlhšie, keď sa tak dívam.
Prišli sme sem kvôli ničomu!
Nie ničomu.
Tamtým zariadením môžem poslať diaľkový prenos.
Teraz nie, kamoši. Mám veľa práce.
Budete na to musieť prísť sami.
Cid, to ty si nás poslala na túto misiu.
Ale nepovedala som vám, aby ste si nechali ukradnúť loď.
Cid, potrebujeme tvoju pomoc.
Ako keď sme ti pomohli získať salón od Rolanda Duranda
alebo keď sme urovnali tvoj veľký dlh u Millegiho...
Nemusíš mi to pripomínať, Okuliarnik.
Dobre. Dajte mi pár dní a uvidím, čo sa dá robiť.
Nemáme dosť jedla, aby sme vydržali pár...
Čo budeme robiť?
Prídeme na to sami, ako vždy.
PRECHOD
Preklad titulkov: Peter Sirovec